1. **ura REŠITVE**

**NASTANEK JAM (opis naravnega pojava)**

Kraški pojavi **so** površinski in podzemni; najbolj znane **so** kraške jame. Pogosto **so** med seboj povezane v zapleten sistem dvoran in ozkih prehodov. Taki sistemi **so** lahko dolgi več kilometrov in **segajo** prek tisoč kilometrov globoko v Zemljino notranjost. Vhodi v jame **so bili** nekdaj zatočišča tako za ljudi kot za živali. Nekatere jame še danes, poleg množice nevretenčarjev, **naseljujejo** netopirji, ptice, kače in celo krokodili.

Apnenci niso povsod enako primerni za nastanek jam. Nekateri so mehansko premalo trdni, da bi vzdržali težo jamskega stropa. Masivni, dobro razpokani apnenci z majhno medzrnsko poroznostjo so najprimernejši za nastanek jam. Ploskve plastnatosti, razpoke in prelomi so nezveznosti v kamnini, skozi katere pronica deževnica in ob tem raztaplja apnenec. Dolgotrajno raztapljanje takega apnenca lahko pripelje do nastanka jame.

(Prirejeno po Družinski enciklopediji, Ljubljana, Slovenska knjiga, 1996.)

**1. a) Dopolni.** Poved je **najmanjša zaključena enota sporočila**, ki se začne z veliko začetnico in konča s končnim ločilom.

**b) Koliko povedi je zapisanih v prvem odstavku izhodiščnega besedila? \_\_5\_\_\_**

**2. a) Dopolni.** Stavek je zgrajen iz besed**, ki so zbrane okoli osebne glagolske oblike.**

**b) Izpiši osebno glagolsko obliko iz zadnje povedi prvega odstavka.**

naseljujejo

**c) Koliko stavkov je v vseh povedih prvega odstavka?**\_\_7\_\_\_

**3. Iz prvega odstavka izhodiščnega besedila izpiši enostavčno poved.**

Pogosto **so** med seboj povezane v zapleten sistem dvoran in ozkih prehodov. /

Vhodi v jame **so bili** nekdaj zatočišča tako za ljudi kot za živali. /

Nekatere jame še danes, poleg množice nevretenčarjev, **naseljujejo** netopirji, ptice, kače in celo krokodili.

**4. Iz drugega odstavka izhodiščnega besedila izpiši zloženo poved**.

Nekateri so mehansko premalo trdni, da bi vzdržali težo jamskega stropa.

Ploskve plastnatosti, razpoke in prelomi so nezveznosti v kamnini, skozi katere pronica deževnica in ob tem raztaplja apnenec.

**5. Obkroži pravilno/-e trditev/-e.**

|  |  |  |
| --- | --- | --- |
| Podredno zložena poved | a) | nima vejice. |
|  | **b)** | je zgrajena iz glavnega in odvisnega stavka. |
|  | c) | se vedno začne z vezniško besedo. |
|  | **č)** | ima najmanj dve osebni glagolski obliki. |
|  | d) | je poved, v kateri sta glavni in odvisni stavek enakovredna. |

**6. V spodnjo tabelo zapiši vprašalnico, s katero se vprašaš po stavčnem členu, stavčni člen izpiši in ga poimenuj.**

Povečan pretok vode pospešeno povzroča raztapljanje apnenca.

Skozi vrtače odteka voda v jamski sistem zaradi razpok v apnencu.

|  |  |  |
| --- | --- | --- |
| VPRAŠALNICA | IZPIS IZ POVEDI | STAVČNI ČLEN |
| Kdo ali **kaj** povzroča? | povečan pretok vode | osebek |
| Kako povzroča? | pospešeno | p. d. nač. |
| Kaj dela? | povzroča | povedek |
| Koga ali **kaj** povzroča? | raztapljanje apnenca | predmet (T) |
| Kam odteka? | skozi vratače | p. d. k. |
| Kaj se dogaja? | odteka | povedek |
| Kdo ali **kaj** odteka? | voda | osebek |
| Kam odteka? | v jamski sistem | p. d. k. |
| Zakaj odteka? | zaradi razpok v apnencu | p. d. v. |

1. ura

**7. Obkroži vezniške besede, vstavi vejice in obkroži/podčrtaj glavne stavke. Vprašaj se po odvisnikih in zapiši vprašalnice. Odvisnike označi ter jih poimenuj.**

*Preden* se apnenčasta masa prvič dvigne nad morsko gladino, **ne vsebuje kraških tvorb.**

Kdaj ne vsebuje kraških tvorb? časovni odvisnik

*Če* se odpravite v Postojnsko jamo, **boste lahko občudovali najdaljši jamski sistem v Sloveniji.**

Pod katerim pogojem boste lahko občudovali najdaljši jamski sistem? pogojni odvisnik

**Križna jama pri Ložu**, *ki* ima čudovite kapnike in jezerca, **velja za eno najlepših kraških jam.**

Katera Križna jama pri Ložu? prilastkov odvisnik

**Mnoge kmetije zaradi povečanega obiska jam ponujajo prenočišča**, *da* bi lažje preživele.

Čemu/S katerim namenom mnoge kmetije zaradi povečanega obiska jam ponujajo prenočišča? namerni odvisnik

**8. Krepko tiskana dela povedi spremeni v odvisnike.**

 Povečan pretok je vzrok **za pospešeno raztapljanje sten kanala.**

**Povečan pretok je vzrok, da se stene kanala pospešeno raztapljajo.**

Masivni, **dobro razpokani** apnenci so najprimernejši za nastanek jam.

Masivni apnenci, ki so dobro razpokani, so najprimernejši za nastanek jam.

**9. Obkroži vezniški besedi ter določi vrsto odvisnikov. Odvisnika spremeni v ustrezna stavčna člena in zapiši enostavčni povedi.**

Kraške tvorbe začnejo nastajati, *ko* začne deževnica pronicati skozi razpoke.

Časovni odvisnik

Kraške tvorbe začnejo nastajati ob začetku pronicanja deževnice skozi razpoke.

*Čeprav* se naravovarstveniki trudijo, so mnoge jame zelo onesnažene in izropane.

Dopustni odvisnik

Kljub trudu naravovarstvenikov so mnoge jame zelo onesnažene in izropane.

**10. Enostavčni povedi poveži v zahtevano podredje tako, da je v njem zahtevani odvisnik. Podredno zloženo poved zapiši, vstavi vejico in obkroži/podčrtaj glavni stavek.**

Nekatere jame še danes naseljujejo mnoge živali.

Prilagodile so se na življenje v njih.

**Prilastkov odvisnik**

**Nekatere jame še danes naseljujejo mnoge živali,** ki so se prilagodile na življenje v njih.

**Vzročni odvisnik**

**Nekatere jame še danes naseljujejo mnoge živali,** ker so se prilagodile na življenje v njih.

Obiskovalcev jam je vedno več. Naravno okolje jam je ogroženo.

**Vzročni odvisnik:**

**Naravno okolje jam je ogroženo**, ker je obiskovalcev jam vedno več.

**Dopustni odvisnik:**

Čeprav je naravno okolje jam ogroženo, je obiskovalcev jam čedalje več.

**Prilastkov odvisnik:**

**Obiskovalcev jam,** katerih naravno okolje je ogroženo, **je čedalje več.**